Designline

Designline係紐西蘭南島一間巴士及無軌電車製造廠。

佢喺1985年8月喺Ashburton成立，2006年注入美國資金，同埋喺美國北卡羅萊納州Charlotte開廠。2009年Designline喺紐西蘭Rolleston嘅新廠落成，取代咗喺Ashburton間廠。

2011年5月31號，Designline喺紐西蘭嘅業務被接管，同年8月俾馬來西亞、美國同紐西蘭財團合資買入，並改叫Designline Bus Pacific，自此Designline喺紐西蘭同美國嘅業務分家。2016年5月30號Designline Bus Pacific改名叫Global Bus Ventures (NZ)。

2013年8月15號，DesignLine Corporation向法院申請破產保護，其後Wonderland Investment Group買咗DesignLine嘅資產，並成立新公司DesignLine Group去接收個業務。DesignLine Group喺2014年1月改名叫EVP Corp.。

電動巴士 
Designline自1990年代尾開始出混能巴士。架巴士係用天然氣或者柴油經渦輪機發電，係專為2000年悉尼夏季奧運會而設計。呢款巴士喺1998年12月首先喺紐西蘭本土出，後來亦有出口去日本、香港、英國同埋美國等地。

後來Designline發展出全電動巴士。

DesignLine Corporation
 Designline Bus Pacific

紐西蘭公司
巴士生產商